**Edward Bridge «Ted» Danson III** (født 29. desember 1947 i San Diego i California) er en amerikansk skuespiller.

Liv og virke
------------

### Bakgrunn

Ted Danson ble født i San Diego, men vokste opp rett utenfor Flagstaff i Arizona. Han gikk på Stanford University, der han ble interessert i drama og skuespilleri i sitt annet studieår. I 1972 gikk han over til Carnegie-Mellon University i Pittsburgh. 

### Karriere

Etter eksamen ble han ansatt som lærling på Tom Stoppards Off Broadway-oppsetning *The Real Inspector Hound*. Han flyttet til Los Angeles i 1978 og fikk undervisning av Dan Fauci på skuespillerinstituttet der han også selv hadde noen klasser.

Danson begynte sin karriere som skuespiller på TV i såpeoperaen *Somerset*, der han spilte rollen som Tom Conway fra 1975 til 1976. Han var også med i en rekke reklamefilmer. Han hadde en rekke gjesteopptredener i forskjellige TV-serier i 1970- og 1980-årene, inkludert i *Laverne and Shirley*, *Magnum, P.I.*, og *Tuckers Witch*. Danson er mest kjent for sitt arbeid innenfor TV-serier, og spesielt for rollen som Sam Malone i den klassiske komedien *Cheers* og for hans rolle som Dokton John Becker i *Becker* produsert av Paramount Television, som også produserte TV-serien *Cheers*. 

Senere har han blant annet vært fast rolleinnhaver i TV-seriene *Help Me Help You*, *Curb Your Enthusiasm*, *Damages*, *Bored to Death*. Fra og med september 2011 har Danson hatt en hovedrolle i TV-serien *CSI: Crime Scene Investigation* som sendes på CBS.

Danson har vunnet to Golden Globe og to Emmy Award-priser, begge for rollen i *Cheers*. Han fikk også en Golden Globe for *Something About Amelia*. I 1999 ble Danson tildelt en stjerne på Hollywoods Walk of Fame. Danson har også opptrådt i filmer som *The Onion Field, Creepshow, Body Heat, Little Treasure, Just Between Friends, A Fine Mess, Made in America* og *Saving Private Ryan*. 

Danson og hans første kone, Randy Gosch giftet seg i 1970 og tok ut skilsmisse fem år senere. Danson giftet seg med sin andre kone Casey Coates i 1977. I 1979, mens hun fødte deres første barn, fikk Coates et slag, og Danson tilbrakte de kommende årene med å ta seg av henne. Paret adopterte senere en datter. Danson hadde en affære med Whoopi Goldberg som førte til skilsmisse mellom paret i 1993. Dette var en av Hollywoods dyreste skilsmisser gjennom tidene og skal angivelig ha kostet Danson minst 30 millioner dollar. 

Danson giftet seg senere med skuespillerinnen Mary Steenburgen den 7. oktober 1995. Han er stefar til hennes datter, Lilly og sønnen, Charles, som er barn av skuespilleren Malcolm McDowell. 

I mars 2011 utga Danson sin første bok, *Oceana: Our Endangered Oceans and what we can do to save them*, som ble skrevet i samarbeid med journalist Michael D'Orso. Danson er en nær venn av den tidligere amerikanske presidenten Bill Clinton. Danson har i årenes løp donert mer enn 85 000 dollar til forskjellige demokratiske presidentkandidater, blant andre Al Gore, John Edwards, Barbara Boxer, Bill Clinton og John Kerry. Danson var til stede i bryllupet til Bill Clintons datter Chelsea, den 31. juli 2010.

Referanser
----------

1. ↑   Roglo, Roglo person ID p=edward;n=danson, oppført som Edward Danson[Hentet fra Wikidata]
2. ↑   GeneaStar, GeneaStar person-ID edwardbridgedansone[Hentet fra Wikidata]
3. ↑   Discogs, Discogs artist-ID 1184771, besøkt 9. oktober 2017[Hentet fra Wikidata]
4. ↑   Internet Broadway Database, Internet Broadway Database person-id 91047, besøkt 9. oktober 2017[Hentet fra Wikidata]
5. 1 2   www.cmu.edu[Hentet fra Wikidata]
6. 1 2   Genealogics[Hentet fra Wikidata]

Eksterne lenker
---------------

* (en) Ted Danson – kategori av bilder, video eller lyd på Commons Rediger på Wikidata

* (en) Ted Danson – galleri av bilder, video eller lyd på Commons Rediger på Wikidata
* (en) Ted Danson på Internet Movie Database Rediger på Wikidata

* (sv) Ted Danson i Svensk Filmdatabas Rediger på Wikidata

* (da) Ted Danson på Filmdatabasen Rediger på Wikidata

* (da) Ted Danson på Scope Rediger på Wikidata

* (fr) Ted Danson på Allociné Rediger på Wikidata

* (en) Ted Danson på AllMovie Rediger på Wikidata

* (en) Ted Danson hos Rotten Tomatoes Rediger på Wikidata

* (en) Ted Danson hos The Movie Database Rediger på Wikidata

* (en) Ted Danson hos Internet Broadway Database Rediger på Wikidata
* (en) Ted Danson på Discogs Rediger på Wikidata

* (en) Ted Danson på MusicBrainz Rediger på Wikidata

* (en) Ted Danson på Songkick Rediger på Wikidata
* Ted Danson på Twitter Rediger på Wikidata

* Ted Danson på Facebook Rediger på Wikidata

* Ted Danson på Instagram Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** CiNii **·** MusicBrainz **·** Discogs
 |